S-29/2019

D Ó M U R

Héraðsdóms Vesturlands 21. maí 2019 í máli nr. S29/2019:

Ákæruvaldið

(J-kk-nf H-kk-nf H-kk-nf aðstoðarsaksóknari) gegn

H-kk-þgf B. H-kk-þgf

(F-kk-nf H-kk-nf S-kk-nf lögmaður)

Mál þetta höfðaði lögreglustjórinn á Vesturlandi með ákæru, dagsettri 19. febrúar 2019, á hendur ákærða, H-kk-þgf B. H-kk-þgf, kt...., Mánabraut 6a, Akranesi. Málið var dómtekið 15. maí 2019.

Í ákæruskjali segir að málið sé höfðað gegn ákærða „fyrir líkamsárás aðfaranótt þriðjudagsins 1. janúar 2019, á skemmtistaðnum Gamla Kaupfélagið að Kirkjubraut 11 á Akranesi, með því að hafa slegið A..., kt...., ítrekað í andlitið með þeim afleiðingum að hann hlaut brot í augnbotni vinstra megin og loft undir húð við neðra augnlok, eymsli yfir enni og vinstri kinnbeinsholu og mar undir vinstra auga.

Telst þetta varða við 1. mgr. 218. gr. almennra hegningarlaga nr. 19/1940 með síðari breytingum.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Í málinu hefur A..., kt...., gert þá kröfu að ákærði verði dæmdur til þess að greiða honum kr. 1.007.686 í miskabætur og útlagðan kostnað. Þá er krafist vaxta samkvæmt 8. gr. laga nr. 38/2001 um vexti og verðtryggingu af fjártjóni og miska frá tjónsdegi og þar til einn mánuður er liðinn frá því að bótakrafa hefur verið birt ákærða, en dráttarvaxta samkvæmt 1. mgr. 6. gr. laganna frá þeim degi til greiðsludags, allt í samræmi við 9. gr. sömu laga. Loks er þess krafist að hinn ákærði verði dæmdur til þess að greiða brotaþola málskostnað að lágmarki kr. 250.000 auk virðisaukaskatts eða að mati dómsins ef til málsmeðferðar fyrir dómi kemur.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til lagaákvæða í ákæru.

Ákærði er með hreint sakavottorð og þá horfir það ákærða til málsbóta að hann hefur greiðlega gengist við brotinu. Að þessu virtu þykir refsing ákærða hæfilega ákveðin tveggja mánaða fangelsi en rétt þykir að fresta fullnustu refsingarinnar og falli hún niður að þremur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga.

Í málinu krefst brotaþoli, A..., þess að ákærði greiði honum samtals 1.007.686 krónur í skaða og miskabætur, auk vaxta og lögmannsþóknunar. Um rétt sinn til að hafa uppi kröfur þessar í málinu vísar brotaþoli til 1. mgr. 172. gr. laga nr. 88/2008 um meðferð sakamála.

Kröfur sínar hefur brotaþoli sundurliðað með eftirfarandi hætti:

1. Miskabætur: kr. 1.00.000,

2. Lækniskostnaður: kr. 7.686,

Ákærði hefur viðurkennt bótaskyldu en lagt fjárhæð kröfunnar í mat dómsins. Brotaþoli á rétt á miskabótum úr hendi ákærða vegna árásarinnar á grundvelli 1. mgr. 26. gr. skaðabótalaga nr. 50/1993 sem í samræmi við dómvenju ákvarðast, að áverkum brotaþola og öðrum atvikum virtum, 250.000 krónur. Brotaþoli krefst bóta vegna útlagðs lækniskostnaðar og er sá kostnaður studdur gögnum samtals að fjárhæð 7.686 krónur, verður þessi kröfuliður tekin til greina.

Einnig verður fallist á vaxtakröfu brotaþola þannig að vextir reiknist frá 1. janúar 2019 og dráttarvextir frá 18. mars 2019, en þá var mánuður liðinn frá því krafan var kynnt ákærða, sbr. 9. gr. laga um vexti og verðtryggingu, nr. 38/2001.

Samkvæmt 3. mgr. 176. gr. laga nr. 88/2008 um meðferð sakamála á brotaþoli rétt til bóta vegna lögmannskostnaðar sem hann hefur haft af því að halda fram kröfu sinni í málinu. Bætur til brotaþola á grundvelli nefnds ákvæðis þykja hæfilega ákveðnar 250.000 krónur að virðisaukaskatti meðtöldum.

Loks verður ákærða, með vísan til 235. gr. laga um meðferð sakamála, nr. 88/2008, gert að greiða þóknun verjanda síns, bæði á rannsóknastigi og fyrir dómi, sem þykir hæfilega ákveðin, að meðtöldum virðisaukaskatti, svo sem greinir í dómsorði.

Annan sakarkostnað leiddi ekki af rannsókn og meðferð málsins.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, H-kk-nf B. H-kk-nf, sæti fangelsi í tvo mánuði, en fresta skal fullnustu refsingarinnar og falli hún niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði A... 257.686 krónur, ásamt vöxtum samkvæmt 8. gr. laga um vexti og verðtryggingu, nr. 38/2001, frá 1. janúar 2019 til 18. mars 2019, en dráttarvöxtum samkvæmt 1. mgr. 6. gr. sömu laga frá þeim degi til greiðsludags, og 250.000 krónur í lögmannskostnað.

Ákærði greiði þóknun verjanda síns, F-kk-ef H-kk-ef S-kk-ef lögmanns, 237.000 krónur, og ferðakostnað verjandans 7.700 krónur.

G-kk-nf S-kk-nf

Ákærði, H-kk-nf B. H-kk-nf, sæti fangelsi í tvo mánuði, en fresta skal fullnustu refsingarinnar og falli hún niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði A... 257.686 krónur, ásamt vöxtum samkvæmt 8. gr. laga um vexti og verðtryggingu, nr. 38/2001, frá 1. janúar 2019 til 18. mars 2019, en dráttarvöxtum samkvæmt 1. mgr. 6. gr. sömu laga frá þeim degi til greiðsludags, og 250.000 krónur í lögmannskostnað.

Ákærði greiði þóknun verjanda síns, F-kk-ef H-kk-ef S-kk-ef lögmanns, 237.000 krónur, og ferðakostnað verjandans 7.700 krónur.

G-kk-nf S-kk-nf